ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Μαρτίου 1998 σχετικά με αίτηση εξαίρεσης που υποβλήθηκε από τη Γερμανία βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ του Συμβουλίου για την προσέγγιση των νομοθεσιών των κρατών μελών όσον αφορά την έγκριση τύπου των μηχανοκίνητων οχημάτων και των ρυμουλκουμένων τους (Το κείμενο στη γερμανική γλώσσα είναι το μόνο αυθεντικό) (98/209/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/156/ΕΟΚ του Συμβουλίου, της 6ης Φεβρουαρίου 1970, για την προσέγγιση των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρουμουλκουμένων τους (1), όπως τροποποιήθηκε τελευταία από την οδηγία 97/27/ΕΚ του Ευρωπαϊκού Κοινοβουλίου και του Συμβουλίου (2), και ιδίως το άρθρο 8 παράγραφος 2 στοιχείο γ),

Εκτιμώντας:

ότι η αίτηση που υποβλήθηκε από τη Γερμανία στις 28 Αυγούστου 1997, και παρέλαβε η Επιτροπή στις 9 Οκτωβρίου 1997, συνοδευόταν από έκθεση η οποία περιείχε τα στοιχεία που απαιτούνται βάσει του άρθρου 8 παράγραφος 2 στοιχείο γ) 7 ότι η εν λόγω αίτηση αφορά δύο τύπους λαμπτήρων εκκένωσης αερίων που προορίζονται να εξοπλίζουν δύο τύπους προβολέων προς χρήση σε ένα τύπο μηχανοκίνητων οχημάτων 7

ότι από τις πληροφορίες που κοινοποίησε η Γερμανία προκύπτει πως η τεχνολογία και η αρχή λειτουργίας αυτών των νέων τύπων λαμπτήρων και προβολέων εκκένωσης αερίων δεν πληρούν τις ισχύουσες απαιτήσεις των κανονιστικών διατάξεων της Κοινότητας 7 ότι, ωστόσο, οι περιγραφές των δοκιμών και τα αποτελέσματά τους καθώς και τα μέτρα που ελήφθησαν για την οδική ασφάλεια είναι ικανοποιητικά και εγγυούνται επίπεδο ασφάλειας ισοδύναμο προς εκείνο των λαμπτήρων και προβολέων που καλύπτονται από τις απαιτήσεις των ισχυουσών οδηγιών και, ιδίως, της οδηγίας 76/761/ΕΟΚ του Συμβουλίου, της 27ης Ιουλίου 1976, για την προσέγγιση των νομοθεσιών των κρατών μελών σχετικά με τους προβολείς των μηχανοκίνητων οχημάτων οι οποίοι λειτουργούν ως φανοί πορείας ή/και φανοί διασταύρωσης και με τους ηλεκτρικούς λαμπτήρες πυράκτωσης για αυτούς τους προβολείς (3), όπως τροποποιήθηκε τελευταία από την οδηγία 89/517/ΕΟΚ της Επιτροπής (4) 7

ότι οι νέοι αυτοί τύποι λαμπτήρων εκκένωσης αερίων και οι νέοι τύποι προβολέων πληρούν τις απαιτήσεις των κανονισμών αριθ. 8, 98 και 99 της ΟΕΕ (Οικονομική Επιτροπή των Ηνωμένων Εθνών για την Ευρώπη) 7 ότι, κατά συνέπεια, είναι δικαιολογημένο να επιτραπεί η χορήγηση έγκρισης ΕΚ για τα τρία στοιχεία που αποτελούν το αντικείμενο της αίτησης εξαίρεσης, δηλαδή για τους τύπους λαμπτήρων εκκένωσης αερίων, τους τύπους προβολέων που είναι εφοδιασμένοι με τους τύπους αυτούς λαμπτήρων και τον τύπο του μηχανοκίνητου οχήματος, υπό την προϋπόθεση ότι ο επίμαχος τύπος οχήματος είναι εξοπλισμένος με αυτόματο σύστημα οριζοντίωσης των φανών, με φανοκαθαριστήρες και με σύστημα που να εξασφαλίζει ότι ανάβουν οι φανοί διασταύρωσης ακόμη και όταν είναι αναμμένοι οι φανοί πορείας 7

ότι οι σχετικές οδηγίες της Κοινότητας θα τροποποιηθούν προκειμένου να επιτραπεί η διάθεση στην αγορά των λαμπτήρων εκκένωσης αερίων που αποτελούν προϊόντα αυτής της νέας τεχνολογίας και των προβολέων που εξοπλίζονται με αυτούς τους λαμπτήρες 7

ότι η επιτροπή για την προσαρμογή στην τεχνική πρόοδο, η οποία έχει συσταθεί με βάση την οδηγία 70/156/ΕΟΚ, συμφωνεί με το μέτρο που προβλέπει η παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται η αίτηση εξαίρεσης που υπέβαλε η Γερμανία όσον αφορά δύο τύπους λαμπτήρων εκκένωσης αερίων που προορίζονται να εξοπλίζουν δύο τύπους προβολέων προς χρήση σε ένα τύπο μηχανοκίνητων οχημάτων υπό την προϋπόθεση ότι ο επίμαχος τύπος οχήματος είναι εξοπλισμένος με αυτόματο σύστημα οριζοντίωσης των φανών, με φανοκαθαριστήρες και με σύστημα που να εξασφαλίζει ότι ανάβουν οι φανοί διασταύρωσης ακόμη και όταν είναι αναμμένοι οι φανοί πορείας.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 3 Μαρτίου 1998.

Για την Επιτροπή

Martin BANGEMANN

Μέλος της Επιτροπής

(1) ΕΕ L 42 της 23. 2. 1970, σ. 1.

(2) ΕΕ L 233 της 25. 8. 1997, σ. 1.

(3) ΕΕ L 262 της 27. 9. 1976, σ. 96.

(4) ΕΕ L 265 της 12. 9. 1989, σ. 15.